  Виталий Пронин Пичи Пурга ёросысь Алганча-Игралась Максим Култашевлэн творчествоеныз тодматскыса, тодэ лыктэ Мексикаысь Фрида Кало. Кызьы со сӧсырмемез бере суредаськыны кутске но та улонын ассэ шедьтэ.Максимлы 19 арес, со уг ветлы инвалид коляскаен сяна. Куд-ог суредъёсаз сюрреализм шӧдӥське, тросэз романтизмлы матын. 12-13 аресказ Максим обросъёс суреданы кутскиз. Нош али - портретъёс но адями синъёс.- Нырысетӥ портретэ - Путин. Али трос эшъёсы мон доры вазисько, соосты суреданы косыса, - шуэ Максим. - Тужгес но паймыто синъёс. Соосты туж шуг ке но суреданы, возьматыны адямилэсь мылкыдзэ, мыным кельше. Аслам суредъёсы котьку мылкыдме, лулме возьмато.Максим йӧн-йӧн вамыштэ аслаз яратоно сюрестӥз. Интернет трос луонлыкъёс сётэ: суредаськонэз волятыны но, адямиосын кусып возьыны но, синмаськыны но...   Теги: гуртысьегитъёс Дарт Егитъёс  